Jan Krisṭuf yeruḥ, Fabris yezweǧ, Simun dayen ur d yettban ara seg-mi yexddem d massa Kazanab, ma d nekk qqim-aɣ-d d awḥid. Ad d-kkeraɣ taṣebḥit ad leddiɣ tafarmasit almi d tameddit, tameddit ad ɛeddiɣ ɣer Andrih ad qqim-aɣ ciṭ, seyin ad ruḥ-aɣ ɣer wexxam ad ḥbes-aɣ iman-iw di texxamt. Ḥulef-aɣ iman-iw d aweḥid, nniɣ-as ad ruḥ-aɣ ad nadiɣ yemma d wultma, cedhaɣ-ten aṭas. Qqel-aɣ d ulac bla imawlan-iw. Ad uɣal-aɣ ɣer Jenan Jatu s ussirem ad d-affeɣ ula d ciṭ n yissalen ara yeslaḥqqen ɣur-sen. Macca d anwa ara d yemektin tameṭṭut tamaɣbunt s yelli-s tamaɛḍurt ? aṭas n yimdanen i yettruḥun ɣer Jenan Jatu iḍ d wass.